13.12.2022
(8)
MT
Il-Ġurnal Uffiċjali tal-Unjoni Ewropea
L 319/87
Skont l-Artikolu 41(2) TUE u f’konformità mad-Deċiżjoni tal-Kunsill (PESK) 2021/509 li tistabbilixxi Faċilità Ewropea għall-Paċi (1), in-nefqa operazzjonali li tirriżulta minn din id-Deċiżjoni li għandha implikazzjonijiet militari jew ta’ difiża, għandha tiġġarrab mill-Istati Membri,
ADOTTA DIN ID-DEĊIŻJONI:
Artikolu 1 Missjoni 1.
L-Unjoni għandha twettaq missjoni ta’ sħubija militari fin-Niġer (EUMPM Niger) sabiex tappoġġa lin-Niġer fil-ġlieda tiegħu, f’konformità mad-dritt dwar id-drittijiet tal-bniedem u d-dritt umanitarju internazzjonali, kontra gruppi armati terroristiċi. 2.
L-objettiv strateġiku tal-EUMPM Niger għandu jkun li tappoġġa l-bini tal-kapaċità tal-Forzi Armati tan-Niġer, biex iżżid il-kapaċità tagħhom li jrażżnu t-theddid minn gruppi armati terroristiċi, li jipproteġu l-popolazzjoni fin-Niġer u li jiżguraw ambjent sikur u sigur.
3.
Għal dak l-iskop, EUMPM Niger għandha:
(a) tappoġġa l-istabbiliment u l-konsolidazzjoni taċ-Ċentru għat-Taħriġ tat-Tekniki tal-Forzi Armati billi tipprovdi pariri u taħriġ, inkluż lill-ħarrieġa; (b) tappoġġa l-iżvilupp ta’ kapaċitajiet speċjalizzati tal-Forzi Armati tan-Niġer billi tipprovdi taħriġ speċjalizzat fuq talba; (c) tappoġġa l-ħolqien u l-formazzjoni ta’ battaljun ta’ appoġġ għall-komunikazzjoni u l-kmand permezz ta’ taħriġ u mentoraġġ tal-unitajiet tiegħu, tal-ispeċjalisti tiegħu u tal-linja ta’ kmand tiegħu, biex tippermetti l-iskjerament sussegwenti tiegħu b’appoġġ għall-operazzjonijiet tan-Niġer f’konformità mad-dritt dwar id-drittijiet tal-bniedem u d-dritt umanitarju internazzjonali. 4.
Id-dritt umanitarju internazzjonali, id-drittijiet tal-bniedem u l-prinċipju tal-ugwaljanza bejn il-ġeneri, il-protezzjoni tal-popolazzjoni ċivili u l-aġendi skont ir-Riżoluzzjoni tal-Kunsill tas-Sigurtà tan-Nazzjonijiet Uniti (UNSCR) 1325 (2000) dwar in-Nisa, il-Paċi u s-Sigurtà, l-UNSCR 2250 (2015) dwar iż-Żgħażagħ, il-Paċi u s-Sigurtà, u l-UNSCR 1612 (2005) dwar it-Tfal u l-Konflitti Armati għandhom jiġu integrati kompletament u proattivament fl-ippjanar strateġiku u operazzjonali, fit-taħriġ u fir-rappurtar ta’ EUMPM Niger. 5.
Barra minn hekk, l-EUMPM Niger għandha tiffaċilita l-assistenza mogħtija lin-Niġer mill-Faċilità Ewropea għall-Paċi fir-rigward taċ-Ċentru għat-Taħriġ tat-Tekniki tal-Forzi Armati u, jekk il-Kunsill jiddeċiedi dwar il-miżura ta’ assistenza neċessarja, għall-battaljun magħżul ta’ appoġġ għall-komunikazzjoni u l-kmand.
L-attivitajiet tal-missjoni għandhom jiġu kkoordinati bl-għoti ta’ tagħmir f’waqtu permezz tal-Faċilità Ewropea għall-Paċi.
Artikolu 2 Ħatra tal-Kmandant tal-Missjoni tal-UE Id-Direttur tal-Kapaċità Militari tal-Ippjanar u t-Tmexxija (MPCC) għandu jkun il-Kmandant tal-Missjoni ta’ EUMPM Niger.
Artikolu 3 Għażla tal-Kwartieri Ġenerali tal-Missjoni 1.
L-MPCC għandha tkun l-istruttura statika ta’ kmand u kontroll fil-livell strateġiku militari barra miż-żona taloperazzjonijiet.
Hija għandha tkun responsabbli għall-ippjanar u t-tmexxija operazzjonali ta’ EUMPM Niger. 2.
Il-Kwartieri Ġenerali tal-Forza tal-Missjoni ta’ EUMPM Niger għandhom ikunu fin-Niġer u għandhom joperaw taħt il-kmand tal-Kmandant tal-Forza tal-Missjoni tal-UE.
(1) Id-Deċiżjoni tal-Kunsill (PESK) 2021/509 tat-22 ta’ Marzu 2021 li tistabbilixxi Faċilità Ewropea għall-Paċi, u li tħassar id-Deċiżjoni (PESK) 2015/528 (ĠU L 102, 24.3.2021, p. 14).